Portestantismo

Portestantismo ye l nome de l cunjunto d'eigreijas crestianas i doutrinas que se eidantifican culas teologies zambolbidas ne l seclo XVI na Ouropa Oucidental, na tentatiba de reforma de la Eigreija Católica Apostólica Romana, por parte dun amportante grupo de teólogos i clérigos, antre ls que se çtacan l monge agostiniano Martino Lutero, de quien las eigreijas luteranas toman sou nome. Inda assi, la maior parte de ls crestianos ouropeus (an special na Ouropa meridional) nun cuncordában culas tentatibas de reforma, l que produziu ua separaçon antre las eimergentes eigreijas reformadas i ua reforma na Eigreija Católica, la chamada Contra-Reforma, que reafirmou todas aqueilhas doutrinas negadas pul Portestantismo (Cuncílio de Trento).